open-index/open-wikipedia-markdown huggingface dataset:
สถานีขนส่งผู้โดยสารกรุงเทพ (บางนา)

**สถานีขนส่งผู้โดยสารกรุงเทพฯ (บางนา) ** เป็นโครงการสถานีขนส่งในอนาคต สำหรับใช้รับส่งผู้โดยสารจากภาคตะวันออกเลียบชายฝั่ง โดยสถานีขนส่งแห่งนี้ วางแผนตั้งอยู่ร่วมกับศูนย์การค้าแบงค็อก มอลล์ ถนนเทพรัตน บนพื้นที่จำนวน 7 ไร่ 3 งาน 5 ตารางวาเท่ากับสถานีเดิม โดยสถานีดังกล่าวเป็นการย้ายสถานีขนส่งจากสถานีเอกมัยเดิมมาตั้งใหม่ร่วมกับโครงการศูนย์การค้าแบงค็อก มอลล์ ของกลุ่มเดอะมอลล์ เพื่อเป็นการเติมเต็มให้โครงการศูนย์การค้ากลายเป็นย่านการค้าที่สำคัญอีกย่านหนึ่งของกรุงเทพมหานคร มีกำหนดการก่อสร้างภายในปี พ.ศ. 2566 และกำหนดเปิดใช้งานภายในปี พ.ศ. 2568 พร้อมกับการเปิดให้บริการของศูนย์การค้า

อย่างไรก็ตาม แผนการย้ายสถานีขนส่งเอกมัยมายัง แบงค็อก มอลล์ กลับไม่ได้รับการอนุมัติจากกระทรวงคมนาคม เนื่องจากเป็นการใช้งานพื้นที่ของเอกชน อาจเข้าข่ายการเอื้อผลประโยชน์หรือมีผลประโยชน์ทับซ้อนได้ แผนการย้ายสถานีดังกล่าวจึงถูกยกเลิกลง และต่อมาคณะรัฐมนตรีได้มีมติให้ย้ายสถานีขนส่งทั้งหมดไปยังสถานีกลางกรุงเทพอภิวัฒน์ ภายในอาณาบริเวณของศูนย์คมนาคมพหลโยธินแทน

## ลักษณะอาคารสถานีขนส่ง
ตัวสถานีขนส่งใช้พื้นที่ชั้น G ร่วมกับศูนย์การค้าแบงค็อก มอลล์ มีการแบ่งช่องจำหน่ายบัตรโดยสารออกเป็นรูปแบบเดียวกับสถานีรับส่งผู้โดยสารอากาศยานภายในเมือง และจัดทำให้เสมือนกับการใช้บริการที่สนามบินทั้งหมด ตัวชานชาลาจะแบ่งออกเป็นทั้งหมดสามฝั่ง ประกอบด้วยชานชาลาสำหรับจอดรถประจำทางปรับอากาศชั้น 1 และชั้น 2 และชานชาลาสำหรับจอดรถตู้ร่วมให้บริการ

ภายในอาคารยังประกอบไปด้วยพื้นที่พาณิชยกรรมขนาดใหญ่ของกลุ่มเดอะมอลล์ ไม่ว่าจะเป็นซูเปอร์มาร์เก็ต ห้างสรรพสินค้า โรงภาพยนตร์ในเครือเมเจอร์ซีนีเพล็กซ์ ศูนย์สุขภาพ ร้านค้า ร้านอาหาร และศูนย์ประชุมขนาดใหญ่เป็นต้น

## ระบบขนส่งมวลชนเชื่อมต่อกับสถานี
### รถโดยสารประจำทาง ขสมก. / เอกชน / ชานเมือง
*ถนนสุขุมวิท : สาย 2(3-1), 2E(3-2E), 23(3-5), 25(3-6), 180(3-20E), 507(3-13), 511(เดิม), 513(3-23E), 3-32
*ถนนสุขุมวิท : ทางด่วนสี่แยกบางนา-ตราด สาย 23E(3-4E), 25E(3-7E), 45(3-9E), 102(3-12E), 129(1-14E), 142(3-17E), 511(3-22E), 536(3-24E)
*ถนนบางนา-ตราด : สาย 38(3-8), 46(3-10), 132(3-14), 139(3-16E), 180(3-20E), 365, 552(3-25E), 552X(3-25EX), สองแถว 1141, 3-27, 3-34
*ถนนบางนา-ตราด : ท่าอากาศยานสุวรรณภูมิ สาย 558(S7) (รถไม่ผ่านป้ายโดยตรง เดินไปใช้ป้ายถัดไป)

### รถไฟฟ้าบีทีเอส
*สายสุขุมวิท : สถานีอุดมสุข และ สถานีบางนา (มีทางเดินลอยฟ้าสร้างจากสถานีบางนาจนถึงสถานีอุดมสุขตามถนนสุขุมวิท ระหว่างทางเดินสามารถเชื่อมต่อกับศูนย์ไบเทค และอาคารเดอะคอสท์บางนาได้)
*สายสุวรรณภูมิ : สถานีไบเทคบางนา *(โครงการ)*

หมวดหมู่:สถานีขนส่งผู้โดยสารในเขตบางนา
หมวดหมู่:สิ่งก่อสร้างในเขตบางนา
ประธานาธิบดีอัฟกานิสถาน

**ประธานาธิบดีอัฟกานิสถาน** เป็นตำแหน่งประมุขแห่งรัฐและหัวหน้ารัฐบาลในอดีตตามรัฐธรรมนูญของสาธารณรัฐอิสลามอัฟกานิสถาน และผู้บัญชาการทหารสูงสุดของกองทัพอัฟกานิสถาน

## คุณสมบัติและขั้นตอนการคัดเลือก
มาตราที่ 62 ของรัฐธรรมนูญอัฟกานิสถานฉบับปี 2004 กล่าวถึงคุณสมบัติของผู้คัดเลือกเป็นประธานาธิบดี ดังนี้:
*เป็นทั้งพลเมืองอัฟกานิสถาน มุสลิม และพ่อแม่ที่เป็นชาวอัฟกัน
*ไม่เป็นพลเมืองของประเทศอื่น
*เมื่อเสนอตัว จะต้องมีอายุอย่างน้อย 40 ปี
*ไม่ถูกศาลตัดสินว่าก่ออาชญากรรมต่อมนุษยชาติ อาชญากรรมทั่วไป หรือถูกลิดรอนสิทธิพลเมือง
*ไม่เคยดำรงตำแหน่งประธานาธิบดีมากกว่าสองสมัย

## อำนาจ
รัฐธรรมนูญฉบับ ค.ศ. 2004 มอบอำนาจกว้างขวางแก่ประธานาธิบดีในกิจการทางทหารและนิติบัญญัติ โดยมีสภาแห่งชาติในระบบสองสภาที่ค่อนข้างอ่อนแอ ได้แก่ สภาประชาชน (Wolesi Jirga) และสภาผู้อาวุโส (Meshrano Jirga) ประธานาธิบดีสามารถดำรงตำแหน่งได้ไม่เกินสองวาระ วาระละห้าปี

แฮมิด คาร์ไซเริ่มวาระแรกห้าปีของเขาใน ค.ศ. 2004 หลังวาระที่สองของเขาสิ้นสุดลงใน ค.ศ. 2014 อัชราฟ ฆานีจึงได้รับเลือกเป็นประธานาธิบดีอัฟกานิสถานคนต่อไป

## รายนาม

## ดูเพิ่ม
*รายพระนามพระมหากษัตริย์อัฟกานิสถาน
*นายกรัฐมนตรีอัฟกานิสถาน

## อ้างอิง

## แหล่งข้อมูลอื่น
*Office of the President of Afghanistan (เว็บไซต์ทางการ)

หมวดหมู่:การเมืองอัฟกานิสถาน
หมวดหมู่:ประธานาธิบดีอัฟกานิสถาน
นิวบาลานซ์

**บริษัท นิวบาลานซ์แอธเลติกชู** (; ตัวย่อ: NBAS) หรือที่รู้จักกันดีในชื่อ **นิวบาลานซ์** (New Balance) เป็นตรายี่ห้อสินค้าผลิตภัณฑ์กีฬา, รองเท้ากีฬาและรองเท้าแฟชั่นสัญชาติอเมริกัน

นิวบาลานซ์ ก่อตั้งขึ้นเมื่อปี ค.ศ. 1906 ที่รัฐบอสตัน สหรัฐอเมริกา โดย วิลเลียม เจ. ไรลีย์ อายุ 33 ปี เป็นผู้ก่อตั้งบริษัทเริ่มจากการเป็นผู้ผลิตแผ่นรองรองเท้าในยุคเริ่มต้นและพัฒนาจนมาเป็นบริษัทผลิตรองเท้าที่มีชื่อเสียงชั้นแนวหน้าของโลกในปัจจุบัน

โดยได้ริเริ่มคิดค้นสร้างรองเท้าที่มีความโค้งมนและเหมาะสมสำหรับทุกสภาพแวดล้อมผลิตภัณฑ์แรกนั้นมีลักษณะโค้งและมีความยืดหยุ่นสูงได้รับการออกแบบจากการสร้างจุด 3 จุด ซึ่งทำให้มีความสมดุลและมีความสะดวกสบายในรองเท้าด้วยซึ่งเป็นที่มาของชื่อ นิวบาลานซ์

ในปัจจุบัน นิวบาลานซ์ได้เป็นผู้ผลิตชุดแข่งขันให้กับสโมสรฟุตบอลระดับโลก เช่น ลิเวอร์พูล, สโตกซิตี, ปอร์โต, เซบิยา และกลาสสโกว์เซลติก รวมถึงระดับทีมชาติ เช่น คอสตาริกา และปานามา  และยังเป็นผู้สนับสนุนให้กับนักฟุตบอลที่มีชื่อเสียงหลายคน เช่น แอรอน แรมซีย์, อัดนัน ยานูไซ, ซามีร์ นัสรี, แว็งซ็อง กงปานี, เคซุส นาบัส, ทิม เคฮิลล์, มารวน แฟลายนี  และแคสเปอร์ สไมเกิล

### บริษัทลูก
* วอร์ริเออร์สปอตส์

## อ้างอิง

## แหล่งข้อมูลอื่น

*  เว็บไซต์อย่างเป็นทางการ 
*  เว็บไซต์ผู้แทนจำหน่ายในประเทศไทย
หมวดหมู่:บริษัทของสหรัฐ
หมวดหมู่:ตราสินค้ารองเท้า
หมวดหมู่:ตราสินค้าอุปกรณ์กีฬา
หมวดหมู่:บริษัทที่ก่อตั้งในปี พ.ศ. 2449
หมวดหมู่:ตราสินค้าชุดกีฬา
หมวดหมู่:ตราสินค้ารองเท้ากีฬา
สถานีรถไฟปาซาร์เซอเน็น

**สถานีรถไฟปาซาร์เซอเน็น** () เป็นสถานีรถไฟที่ใหญ่เป็นอันดับที่ 2 ในกรุงจาการ์ตา ประเทศอินโดนีเซีย รองจากสถานีรถไฟกัมบีร์ ตั้งอยู่ใกล้กับตลาดปาซาร์เซอเน็น ท้องที่ตำบลเซอเน็น ในจาการ์ตากลาง ให้บริการเฉพาะรถไฟชั้น 2 และ 3 เท่านั้น

สถานีรถไฟเซอเน็นสร้างขึ้นในปี ค.ศ. 1886 เพื่อเป็นสถานีขนส่งสินค้าและโลจิสติกส์ ต่อมาได้ย้ายที่ตั้งของสถานี และเปิดทำการในวันที่ 19 มีนาคม ค.ศ. 1925 อาคารออกแบบโดยเย. ฟัน แค็นต์ หัวหน้าหน่วยงานสถาปัตยกรรม เป็นสถานีรถไฟแห่งแรกในประเทศอินโดนีเซียที่มีชานชาลายกระดับ สถานีรถไฟปาซาร์เซอเน็นเป็นสถานีรถไฟกลางของจาการ์ตาจนถึงปี ค.ศ. 1926 และให้สถานีรถไฟกัมบีร์เป็นสถานีกลางแทน

## อ้างอิง

## แหล่งข้อมูลอื่น

* PT KAI - เว็บไซต์ของบริษัท รถไฟอินโดนีเซีย จำกัด 

ปาซาร์เซอเน็น
วอลเลย์บอลหญิงอินเตอร์เนชันแนลวีทีวีคัพ 2015

**วอลเลย์บอลหญิงอินเตอร์เนชันแนลวีทีวีคัพ 2015** () เป็นการแข่งขันวอลเลย์บอลหญิงวีทีวีอินเตอร์เนชันแนลคัพ ครั้งที่ 12 ที่จัดขึ้นโดยสหพันธ์วอลเลย์บอลเวียดนาม และการสนับสนุนจากสถานีโทรทัศน์เวียดนาม ทำการแข่งขันตั้งแต่วันที่ 25 กรกฎาคม–1 สิงหาคม พ.ศ. 2558 เจ้าภาพการแข่งขันคือบั๊กนิญ ประเทศเวียดนาม

## การคัดเลือก
6 ทีม ที่มีการกำหนดให้มีส่วนร่วมในการแข่งขัน
* (เจ้าภาพ)
* มหาวิทยาลัยหนานจิง
* เหลียวหนิง วีซี
* เอพริล 25 สปอร์ต คลับ
* 
*

## รอบแรก

|}

|}

|}

|}

|}

|}

## รอบชิงชนะเลิศ

### รอบตัดเชือก

### รอบรองชนะเลิศ

|}

### รอบชิงอันดับที่ 5

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## รางวัล

***ผู้เล่นทรงคุณค่า**
: Jong Jin Sim
***ตัวตบหัวเสายอดเยี่ยม**
: ชัชชุอร โมกศรี
: อัจฉราพร คงยศ
***เซ็ตยอดเยี่ยม**
: Lao Meiqi

***ตัวตบตรงข้ามหัวเสายอดเยี่ยม**
: Ju Un Hyang
***ตัวบล็อกยอดเยี่ยม**
: ทัดดาว นึกแจ้ง
: เหงียน ถิ หง็อก ฮวา
***ตัวรับอิสระยอดเยี่ยม**
: Gong Meizi
***มิสวีทีวีคัพ 2015**
: Nguyễn Linh Chi

## อ้างอิง

หมวดหมู่:วอลเลย์บอลวีทีวีอินเตอร์เนชันแนลคัพ
หมวดหมู่:วอลเลย์บอลในปี พ.ศ. 2558
หมวดหมู่:กีฬาในเวียดนาม พ.ศ. 2558
มาร์ก ไรเดน

**มาร์ก ไรเดน** ( เกิด 20 มกราคม ค.ศ. 1963) เป็นจิตรกรชาวอเมริกัน ส่วนหนึ่งของศิลปะใต้ดิน นิตยสาร*[[อินเทอร์วิวแมกาซีน]]*ให้ชื่อเขาว่าเป็น "เจ้าพ่อลัทธิเหนือจริง" (the god-father of pop surrealism) อาร์ตเน็ตเรียกเขาและภรรยาชื่อ มาเรียน เพ็ก จิตรกร ว่าเป็นราชาและราชินีลัทธิเหนือจริง และเป็นหนึ่งในคู่รักจิตรกรที่สำคัญที่สุดในลอสแอนเจลิส สุนทรีย์ศาสตร์ของไรเดนพัฒนาจากการผสมผสานจากหลายแหลาง ตั้งแต่แอ็งกร์ ดาวีด และผู้เลื่อมใสในคติคลาสสิกฝรั่งเศสคนอื่น ๆ จนถึงชุดหนังสือลิตเทิลโกลเดนบุกส์ ไรเดนมีแรงบันดาลใจจากวัตถุที่ทำให้ระลึกถึงความลึกลับ เช่น ของเล่นเก่า ๆ หุ่นสรีระ หุ่นสัตว์ โครงกระดูก และของสะสมทางศาสนาเล็ก ๆ น้อย ๆ ตามตลาดขายของมือสอง

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:จิตรกรชาวอเมริกัน
เจิ๋ง ชุนเหล่ย์

**เจิง ชุนเหล่ย** (; เกิด 3 พฤศจิกายน ค.ศ. 1989) เป็นนักกีฬาวอลเลย์บอลหญิงชาวจีน ในตำแหน่งตัวบุกแดนหลัง

## ผลงานในระดับอาชีพ
เจิง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซูริค ที่ 3-1 เซต

## สังกัดสโมสร
*  ปักกิ่ง บีเอ็มดับเบิลยู (ค.ศ. 2005 – ค.ศ. 2017)
*  กวางตุ้งเอเวอร์แกรนด์ (ค.ศ. 2013)
*  โปมิกาซัลมัจจีโรเร (ค.ศ. 2017)
*  ปักกิ่ง บีเอ็มดับเบิลยู (ค.ศ. 2017–)

## รางวัล
### สโมสร
* วอลเลย์บอลหญิงชิงแชมป์สโมสรโลก 2013 - ไฟล์:Med 3.png เหรียญทองแดง, ร่วมกับทีมสโมสรวอลเลย์บอลหญิงกวางตุ้งเอเวอร์แกรนด์

## อ้างอิง

หมวดหมู่:นักวอลเลย์บอลหญิงชาวจีน
หมวดหมู่:บุคคลจากปักกิ่ง
รายนามประธานาธิบดีอัฟกานิสถาน

**[[อัฟกานิสถาน]]**มีกษัตริย์ปกครองประเทศจนถึงปี ค.ศ. 1973 เมื่อมีการสถาปนาสาธารณรัฐอัฟกานิสถาน ตำแหน่งประมุขแห่งรัฐจึงเปลี่ยนเป็นประธานาธิบดีแทน ตำแหน่งประธานาธิบดีมีมาจนถึง ค.ศ. 1992 และมีการฟื้นฟูขึ้นใหม่หลังการล่มสลายของรัฐบาลตอลิบานในปี ค.ศ. 2001

## รายนามประธานาธิบดีอัฟกานิสถาน
(วันที่ที่เป็นตัวเอน หมายถึงวันที่ที่อยู่ในตำแหน่งแท้จริง)

## อ้างอิง

## แหล่งข้อมูลอื่น
* ประธานาธิบดีอัฟกานิสถาน

อ
หมวดหมู่:ประธานาธิบดีอัฟกานิสถาน
หมวดหมู่:การเมืองอัฟกานิสถาน
อนุสาวรีย์แห่งชาติ (อินโดนีเซีย)

**อนุสาวรีย์แห่งชาติ** (, ย่อเป็น ***โมนัซ***) เป็นหอคอยสูง 132 เมตร (433 ฟุต) กลางจัตุรัสเมอร์เดกา, จาการ์ตา ในจาการ์ตากลาง สื่อถึงการต่อสู้เพื่อเอกราชของชาวอินโดนีเซีย มีฐานะเป็นอนุสาวรีย์ประจำสาธารณรัฐอินโดนีเซีย เพื่อเป็นอนุสรณ์แก่การประกาศอิสรภาพของชาวอินโดนีเซีย

การก่อสร้างเริ่มต้นในปี ค.ศ. 1961 ภายใต้การควบคุมของซูการ์โน ประธานาธิบดีอินโดนีเซีย หอคอยเปิดใช้งานอย่างเป็นทางการเมื่อปี ค.ศ. 1975 โดยยอดหอคอยหล่อด้วยเปลวทอง อนุสาวรีย์เปิดให้บริการทุกวัน ตั้งแต่เวลา 08.00-15.00 น. ตามเวลาท้องถิ่น (UTC+7) วันที่หอคอยปิดทำการคือวันจันทร์สุดท้ายของแต่ละเดือน

## อ้างอิง
* Heuken, A, (2008) *Medan Merdeka - Jantung Ibukota RI* (*Merdeka Square - Heart of the Indonesian Capital*), Yayasan Cipta Loka Caraka, Jakarta, No ISBN (**Indonesian**)
* Jakarta Local Government website: Museums in Jakarta  (**Indonesian**)
* National Monument Office, Jakarta Capital City Administration (1996), *National Monument: The Monument of the Indonesian National Struggle* ISBN 979-95172-0-6

## ดูเพิ่ม
* หอคอยชูเช ซึ่งมีลักษณะคล้ายกัน ตั้งอยู่ในกรุงเปียงยาง ประเทศเกาหลีเหนือ
* อนุสาวรีย์วอชิงตัน ตั้งอยู่ในกรุงวอชิงตัน สหรัฐอเมริกา

## แหล่งข้อมูลอื่น

หมวดหมู่:สิ่งก่อสร้างในจาการ์ตา
หมวดหมู่:หอคอยในประเทศอินโดนีเซีย
หมวดหมู่:อนุสาวรีย์ในประเทศอินโดนีเซีย
เอาดีคัพ 2015

**เอาดีคัพ 2015** เป็นครั้งที่ 4 ของ เอาดี้คัพ, ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นที่ อัลลิอันซ์อาเรนา ใน มิวนิก, ประเทศเยอรมนี. โดยจะเป็นเจ้าภาพจัดการแข่งขัน เอาดีคัพ 2009 ทีมชนะเลิศ บาเยิร์นมิวนิก, ทีมชนะเลิศยูฟ่าแชมเปียนส์ลีก ปี 2014 เรอัลมาดริด, แชมป์อิตาลี 18 สมัย มิลาน, และ เอฟเอคัพ#ผลโดยทีม 8 สมัย  และชนะเลิศยูฟ่าคัพสองสมัย ทอตนัม ฮอตสเปอร์, ของลอนดอนเหนือ.

## ทีมที่เข้าร่วมการแข่งขัน
* บาเยิร์นมิวนิก
* เรอัลมาดริด
* มิลาน
* ทอตนัมฮอตสเปอร์

## รูปแบบการแข่งขัน
การแข่งขันได้นำรูปแบบของการแข่งขันแพ้คัดออกแบบปกติมาใช้. โดยผู้ชนะของแต่ละสองนัดในวันแรกของการแข่งขันจะได้พบกับแต่ละทีมอื่นๆในเอาดีคัพ, ในขณะที่การพ่ายแพ้ของทั้งสองฝั่งจะได้ลงเล่นในนัดชิงอันดับที่สาม. ถ้วยรางวัลจะนำประกวดภายในสองวัน, แต่ละวันจะได้เห็นสองนัดลงเล่นแบบกลับไปกลับ.

## นัด
*เวลาทั้งหมดเป็นเวลาท้องถิ่น ([[เวลาออมแสงยุโรปกลาง|CEST]]; [[UTC+02:00]]).*

### รอบรองชนะเลิศ


----


### นัดชิงอันดับที่สาม


### นัดชิงชนะเลิศ


## อันดับดาวซัลโว
;2 ประตู
* รอแบร์ต แลวันดอฟสกี (บาเยิร์นมิวนิก)
;1 ประตู

* แกเร็ธ เบล (เรอัลมาดริด)
* ควน เบร์นัต (บาเยิร์นมิวนิก)
* ทอม แคร์โรลล์ (ทอตนัมฮอตสเปอร์)
* นาแซร์ ชาดลี (ทอตนัมฮอตสเปอร์)
* มารีโอ เกิทเซอ (บาเยิร์นมิวนิก)
* ฮาเมส โรดรีเกซ (เรอัลมาดริด)

## อ้างอิง

เอาดี้คัพ
หมวดหมู่:เอาดีคัพ
เอาดีคัพ

**เอาดี้คัพ** เป็นทัวร์นาเมนต์ฟุตบอลปรีซีซั่นแข่งขันสองวันที่จัดขึ้นทุกๆสองปีที่มีสี่ทีม, และเปิดฉากที่ อัลลิอันซ์อาเรนา ใน มิวนิก, เยอรมนี, ก่อนที่จะเริ่มต้นฤดูกาลของ บุนเดิสลีกา.

## ประวัติ
เอาดี้คัพจัดขึ้นเป็นครั้งแรกในปี ค.ศ. 2009 โดยได้รับการจัดและส่งเสริมโดยผู้ผลิตรถยนต์ เอาดี้ เพื่อเฉลิมฉลองครบรอบ 100 ปีของการค้าขายและได้รับรางวัลชนะเลิศโดยทีมเจ้าภาพ บาเยิร์นมิวนิก. ครั้งนั้นได้จัดขึ้นในสถานที่ของ ฟรานซ์-เบคเค่นเบาเออร์-คัพ, ซึ่งเกิดขึ้นในปี ค.ศ. 2007, ค.ศ. 2008 และ ค.ศ. 2010. ครั้งที่สองของเอาดี้คัพเกิดขึ้นในปี  ค.ศ. 2011 และได้รับรางวัลทีมชนะเลิศโดยทีมจากสเปน บาร์เซโลนา. บาเยิร์นมิวนิก ชนะเลิศเอาดี้คัพของพวกเขาเป็นครั้งที่สองในปี ค.ศ. 2013 ด้วยการเอาชนะ 2–1 เหนือทีม แมนเชสเตอร์ซิตี.

## ทำเนียบการจัดการแข่งขันในแต่ละครั้ง

## ผลงานโดยทีม
เอาดีคัพเป็นเจ้าภาพโดย บาเยิร์นมิวนิก, และ มิลาน เป็นทีมเดียวที่เข้าร่วมการแข่งขันในถ้วยเอาดีคัพทั้ง 3 ครั้ง. บาร์เซโลนา ถูกรับเชิญมาในปี ค.ศ. 2011 และได้รับรางวัลชนะเลิศในการมีส่วนร่วมในการแข่งขันของพวกเขา.

## อันดับดาวซัลโว

## ดูเพิ่ม
*อูลี่ เฮอเนส คัพ

## แหล่งข้อมูลอื่น
*

หมวดหมู่:ฟุตบอลถ้วยเยอรมันกระชับมิตร

หมวดหมู่:สโมสรฟุตบอลไบเอิร์นมิวนิก
หมวดหมู่:เอาดี้
ถนนหม่อมเจ้าสง่างาม สุประดิษฐ์

**ถนนหม่อมเจ้าสง่างาม สุประดิษฐ์** () เป็นถนนสายสั้น ๆ สายหนึ่งในท้องที่แขวงมีนบุรี เขตมีนบุรี กรุงเทพมหานคร มีขนาด 6 ช่องทางจราจร ไม่มีเกาะกลาง ระยะทางยาว 1,105 เมตร มีจุดเริ่มต้นจากถนนรามอินทรา มุ่งไปทางทิศตะวันออกเฉียงใต้ ผ่านลำรางบึงกระเทียม เข้าเขตนิคมอุตสาหกรรมบางชัน และไปสิ้นสุดที่ถนนเสรีไทยฝั่งตรงข้ามซอยเสรีไทย 60 (วัดบำเพ็ญเหนือ)

ถนนหม่อมเจ้าสง่างาม สุประดิษฐ์เดิมมีฐานะเป็นซอยรามอินทรา 78 (บึงกระเทียม) เป็นซอยขนาด 2 ช่องทางจราจร ต่อมาทางการได้ปรับปรุงและขยายเป็นถนน 6 ช่องทางจราจร มีชื่อเรียกกันทั่วไปว่า "ถนนบึงกระเทียม" ในปี พ.ศ. 2545 คณะกรรมการกลางตั้งชื่อถนน ซอย วงเวียน ทางแยกของเขตมีนบุรีเสนอให้ตั้งชื่อว่า "ถนนหม่อมเจ้าสง่างาม สุประดิษฐ์" เพื่อเป็นเกียรติแก่หม่อมเจ้าสง่างาม สุประดิษฐ์ ข้าหลวงรักษาราชการเมืองมีนบุรีและผู้ว่าราชการเมืองมีนบุรีพระองค์แรก กรุงเทพมหานครจึงอนุมัติให้ถนนสายนี้ใช้ชื่อดังกล่าว

## เชิงอรรถและอ้างอิง

สง่างาม สุประดิษฐ์
สง่างาม สุประดิษฐ์
สง่างาม สุประดิษฐ์
It girl

วลี **It girl** หมายถึงผู้หญิงสาวสวยงามนำสมัยที่มีดึงดูดทางเพศโดยไม่ต้องโอ้อวดใด ๆ วลีดังกล่าวเชื่อกันว่ากำเนิดขึ้นเป็นคำสแลงในสังคมอังกฤษชั้นสูงในราวศตวรรษที่ 20 ในยุคแรก การใช้คำว่า "it" ในบริบทนี้อาจสืบย้อนไปถึงเรื่องสั้นที่เขียนโดยรัดยาร์ด คิปลิง เมื่อ ค.ศ. 1904 ที่เขียนว่า "มันไม่ใช่ความงาม ดังนั้นถ้าจะให้พูด และก็ไม่จำเป็นต้องเป็นบทสนทนาดี ๆ มันก็แค่ It นี่แหละ" (It isn't beauty, so to speak, nor good talk necessarily. It's just 'It'.) ข้อความดังกล่าวกลายเป็นที่สนใจทั่วโลกใน ค.ศ. 1927 จากความโด่งดังของภาพยนตร์ของพาราเมาต์สตูดิโอส์เรื่อง *[[อิต (ภาพยนตร์ ค.ศ. 1927)|อิต]]* นำแสดงโดย คลารา โบว์ ต่อมา เอลินอร์ กลิน นักเขียนนวนิยายอังกฤษ ผู้เขียนหนังสือเรื่อง *It* และบทละครที่ยึดจากหนังสือดังกล่าว บรรยายว่า "ด้วยสิ่งนี้ (It) คุณชนะผู้ชายทุกคุณได้ ถ้าคุณเป็นผู้หญิง และคุณชนะผู้หญิงทุกคนได้ถ้าคุณเป็นผู้ชาย สิ่งนี้ (It) อาจเป็นได้ทั้งจิตใจและเสน่ห์ทางกาย" กลิน ผู้มีชื่อเสียงในฐานะนักประพันธ์หนังสืออื้อฉาวและขายดีเรื่อง *ทรีวีกส์* (Three Weeks) มักได้รับความชอบในฐานะเป็นผู้ประดิษฐ์แนวคิด "It Girl" ขึ้นมา แม้ว่าจะเกิดขึ้นก่อนหนังสือของเธอและภาพยนตร์ก็ตาม แต่เธอก็มีส่วนต่ออิทธิพลของการใช้วลีในวัฒนธรรมยุค 1920

## อ้างอิง

หมวดหมู่:วลีภาษาอังกฤษ
หมวดหมู่:การบันเทิง
หยาง เซียงจ้ง

**หยาง เซียงจ้ง** (Yang Xiangzhong;楊 相中) เกิดเมื่อ 29 กันยายน พ.ศ. 2517 เป็นนักมวยสากลสมัครเล่นชาวจีน ติดทีมชาติจีนเข้าแข่งขันกีฬาโอลิมปิก 2 ครั้งใน พ.ศ. 2539 และ 2543 แต่ไม่ได้รับเหรียญรางวัล หยางเข้าแข่งขันกีฬาเอเชียนเกมส์ พ.ศ. 2541 และได้เหรียญเงินในรุ่นไลท์ฟลายเวท**หยาง เซียงจ้ง** (, ) เกิดเมื่อวันที่ 29 กันยายน พ.ศ. 2517 เป็นนักมวยสากลสมัครเล่นชาวจีน เขาเป็นตัวแทนทีมชาติจีนเข้าร่วมการแข่งขันกีฬาโอลิมปิกฤดูร้อน 2 สมัย ได้แก่ กีฬาโอลิมปิกฤดูร้อน 1996 และ กีฬาโอลิมปิกฤดูร้อน 2000 อย่างไรก็ตามเขาไม่ได้รับเหรียญรางวัลจากทั้งสองครั้ง

ใน กีฬาเอเชียนเกมส์ 1998 ซึ่งจัดขึ้นที่กรุงเทพมหานคร ประเทศไทย หยาง เซียงจ้ง เข้าแข่งขันในรุ่นไลท์ฟลายเวท และสามารถคว้าเหรียญเงินได้

## อ้างอิง
 

## แหล่งข้อมูลอื่น

* โปรไฟล์บน BoxRec

## อ้างอิง

* sports-reference 

หมวดหมู่:นักมวยสากลสมัครเล่นชาวจีน
หมวดหมู่:นักกีฬาเหรียญเงินเอเชียนเกมส์
สวง มงคลฤทธิ์

**สวง มงคลฤทธิ์** (Swong Mongkolrit) เกิดเมื่อ 8 กุมภาพันธ์ พ.ศ. 2477 ที่กรุงเทพฯ เป็นนักมวยสากลสมัครเล่นชาวไทย ที่ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ประเทศอิตาลี ในรุ่นไลท์เวลเตอร์เวท ซึ่งสวงแพ้นักมวยจากเกาหลีใต้ ตกรอบแรกเมื่อ 25 สิงหาคม พ.ศ. 2503 และเขายังได้เหรียญทองซีเกมส์ครั้งที่ 1 ที่ประเทศไทย พ.ศ. 2502 ในรุ่นไลท์เวลเตอร์เวทด้วย
## อ้างอิง

หมวดหมู่:นักมวยสากลสมัครเล่นชาวไทยชุดโอลิมปิก 1960
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักมวยจากกรุงเทพมหานคร
ยุทธการที่กันไน

**ยุทธการที่กันไน** เป็นยุทธการสำคัญในสงครามพิวนิกครั้งที่สองซึ่งเกิดขึ้นเมื่อวันที่ 2 สิงหาคม 216 ปีก่อน ค.ศ. ในแคว้นปุลยาทางตะวันออกเฉียงใต้ของประเทศอิตาลี กองทัพคาร์เธจใต้การบังคับบัญชาของฮันนิบาลพิชิตกองทัพสาธารณรัฐโรมันที่ใหญ่กว่า ภายใต้การบังคับบัญชาของกงสุลลูกิอุส ไอมิลิอุส ปาอุลลุส (Lucius Aemilius Paullus) และกาอิอุส เตเรนติอุส วาร์โร (Gaius Terentius Varro) ได้โดยเด็ดขาด ถือว่าเป็นความสำเร็จทางยุทธวิธีที่ยิ่งใหญ่ที่สุดครั้งหนึ่งในประวัติศาสตร์การทหาร ความปราชัยครั้งเลวร้ายที่สุดครั้งหนึ่งในประวัติศาสตร์โรมัน และเป็นการรบที่มีจำนวนผู้เสียชีวิตมากที่สุด เป็นรองแต่เพียงยุทธการที่อาเราซิโอเมื่อ 105 ปีก่อน ค.ศ.

หลังฟื้นฟูจากความสูญเสียที่แม่น้ำเตรบเบีย (218 ปีก่อน ค.ศ.) และทะเลสาบตราซีเมเน (217 ปีก่อน ค.ศ.) ฝ่ายโรมันตัดสินใจประจัญกับฮันนิบาลที่กันไน ด้วยกำลังพลโรมันและพันธมิตรราว 86,000 นาย ฝ่ายโรมันกระจุกทหารราบหนักในรูปขบวนลึกกว่าปกติ เมื่อฮันนิบาลใช้ยุทธวิธีตีโอบสองชั้น (double-envelopment) ซึ่งประสบความสำเร็จจนกองทัพโรมันถูกทำลายลงโดยสิ้นเชิง หลังความปราชัย กาปูอาและนครรัฐอิตาลีอื่นอีกหลายแห่งแปรพักตร์จากสาธารณรัฐโรมันไปเข้ากับคาร์เธจ 

## หมายเหตุ

## อ้างอิง

## บรรณานุกรม
### ข้อมูลสมัยโบราณ

* 
* Titus Livius (Livy), *[[Ab Urbe Condita]]*, translation by Cannon Roberts. 
* 
* Polybius, *[[The Histories (Polybius)|The Histories]]*, [translation](https://en.wikisource.org/wiki/The_Histories_(Paton_translation)) by W.R. Paton.

### ข้อมูลสมัยใหม่

* Astin, A.E. (ed) *The Cambridge Ancient History, 2nd edition, Volume VIII*. Cambridge/New York: Cambridge University Press, 2006, 
* 
* Carlton, James. *The Military Quotation Book*. New York: Thomas Dunne Books, 2002.
* 
* 
* 
* 
* 
* 
* Hoyos, Dexter B. *Hannibal: Rome's Greatest Enemy*. Bristol Phoenix Press, 2005,  (hbk)  (pbk).
* 
* O'Connell, Robert L. *The Ghosts of Cannae: Hannibal and the Darkest Hour of the Roman republic*. New York: Random House, 2010. 
* 
* Talbert, Richard J. A. (ed.) *Atlas of Classical History*. London/New York: Routledge, 1985, .

## แหล่งข้อมูลอื่น

**[https://web.archive.org/web/20070311025853/http://cgsc.leavenworth.army.mil/carl/resources/csi/Cannae/cannae.asp#cannae Cannae]* – a treatise by General Fieldmarshal Count Alfred von Schlieffen
**[http://italian.classic-literature.co.uk/history-of-rome/03-from-the-union-of-italy-to-the-subjugation-of-carthage-and-the-greek-states/ebook-page-50.asp Battle At Cannae]* Mommsen History of Rome. Book 03 From the Union of Italy to the Subjugation of Carthage and the Greek States, p.&nbsp;50
**[http://virtualglobetrotting.com/map/battle-of-cannae-216-bc-archeological-site/view/?service=0 Archelogical site thought as the battle site]*

หมวดหมู่:พ.ศ. 327
หมวดหมู่:ยุทธการในสงครามพิวนิกครั้งที่สอง
มิซูโนะคอร์เปอเรชัน

thumb|อาคารสำนักงานใหญ่
**มิซูโนะคอร์เปอเรชัน** (; ) หรือที่รู้จักกันดีในชื่อ **มิซูโนะ** (Mizuno) ตราสินค้าผลิตภัณฑ์เครื่องกีฬาและอุปกรณ์กีฬาสัญชาติญี่ปุ่น มิซูโนะในปัจจุบันได้มีผลิตภัณฑ์กีฬาครอบคลุมในหลายชนิดกีฬา เช่น ฟุตบอล, กอล์ฟ, วอลเลย์บอล, เทนนิส, มวยสากล, ศิลปะการต่อสู้แบบผสมผสาน, มวยปล้ำ, กรีฑา, รักบี้, ยูโด, เทเบิลเทนนิส, แบดมินตัน, เบสบอล, สกี, จักรยาน, ว่ายน้ำ

มิซูโนะ ก่อตั้งขึ้นเมื่อปี ค.ศ. 1906 ที่เมืองโอซากะ โดยพี่น้องตระกูลมิซูโนะ โดย ริฮาชิ มิซูโนะ และน้องชาย ริโซะ โดยเปิดเป็นร้ายขายของเบ็ดเตล็ดแบบตะวันตก จนกระทั่งในปี ค.ศ. 1913 ได้เริ่มต้นผลิตถุงมือเบสบอล   ต่อมาในปี ค.ศ. 1933 ได้ผลิตไม้กอล์ฟ และในปี ค.ศ. 1941 ชื่อบริษัทได้เปลี่ยนไปเป็น มิซูโนะ จำกัด แต่ยังคงมีฐานผลิตอยู่ที่เดิม โรงงานของมิซูโนะในสหรัฐอเมริกาแห่งแรกตั้งขึ้นในลอสแอนเจลิสในปี ค.ศ. 1961 ซึ่งในช่วงนี้มิซูโนะได้บุกเบิกกิจการสู่สหรัฐอเมริกา โดยเป็นผู้สนับสนุนนักกีฬาประเภทลู่และลานหลายคน เช่น คาร์ล ลูวิส

ในปัจจุบัน มิซูโนะได้มีโรงงานผลิตอยู่ในหลายประเทศ เช่น เยอรมนี, ฝรั่งเศส, สาธารณรัฐประชาชนจีน, สกอตแลนด์ และฮ่องกง

สำหรับในแวดวงกอล์ฟระดับโลก มิซูโนะเริ่มผลิตผลิตภัณฑ์เกี่ยวกับกอล์ฟในปี ค.ศ. 1991 โดยมีเป้าหมายส่วนใหญ่เป็นกลุ่มผู้ชื่นชอบการเล่นกีฬา โดยเฉพาะกีฬากอล์ฟทั้งชายหญิงอายุ 30 ปีขึ้นไป และเป็นผู้ผลิตเหล็กให้กับ ไทเกอร์ วูดส์ นักกอล์ฟระดับโลกในการแข่งขันมาสเตอส์ทัวร์นาเมนต์ ในปี ค.ศ. 1996-97

ในประเทศไทย มิซูโนะมีร้านสำหรับจำหน่ายสินค้าโดยเฉพาะที่อาคารธนิยะพลาซ่า สีลม, อาร์ซีเอ และที่ชั้น 2 ห้างสรรพสินค้าเมกาบางนา

## สปอนเซอร์ว่าจ้าง
### สโมสรฟุตบอล
*  เพื่อนตำรวจ
*  การท่าเรือ
*  ราชบุรีมิตรผล

### นักฟุตบอล
*  ริวัลโด
*  มะยะ โยะชิดะ
*  ชินจิ โอะกะซะกิ
*  เคซุเกะ ฮนดะ
*  ชนาธิป สรงกระสินธ์
### มวย
*  โจอิจิโร ทัตสึโยชิ
*    ยูริ อาร์บาชาค็อฟ
*  ริการ์โด โลเปซ
*  ฆวน มานูเอล มาร์เกซ
* ไดซูเกะ ไนโต
*  โยตะ ซาโตะ
*  คาซูโตะ อิโอกะ
* อากิระ ยาเองาชิ
*  นาโอยะ อิโนอูเอะ
* โนนิโต โดแนร์

### วอลเลย์บอล
*  ทีมชาติเม็กซิโก (ช.) / ทีมชาติเม็กซิโก (ญ.)
*   ทีมชาติญี่ปุ่น (ญ.)
*  ทีมชาติแคนาดา (ช.) / ทีมชาติแคนาดา (ญ.)
*  ทีมชาติอียิปต์ (ช.) / ทีมชาติอียิปต์ (ญ.)
*   ทีมชาติอิรัก (ช.)
*  ทีมชาติสาธารณรัฐโดมินิกัน (ช.) / ทีมชาติสาธารณรัฐโดมินิกัน (ญ.)
*  ทีมชาติเอสโตเนีย (ช.) / ทีมชาติเอสโตเนีย (ญ.)
*  ทีมชาติฟินแลนด์ (ช.) / ทีมชาติฟินแลนด์ (ญ.)
** สโมสร **

*ปัจจุบัน*
*  สุพรีม ชลบุรี อีเทค 
* ฮิซะมิสึสปริงส์
*อดีต*
*  นครราชสีมา เดอะมอลล์ 
*  ราชบุรี

### ศิลปิน
* อีเอ็กซ์ไอดี

## อ้างอิง

## แหล่งข้อมูลอื่น

* เฟซบุกในประเทศไทย
* เว็บไซต์อย่างเป็นทางการ 

หมวดหมู่:ตราสินค้าอุปกรณ์กีฬา
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2449
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ตราสินค้าชุดกีฬา
หมวดหมู่:ตราสินค้ารองเท้ากีฬา
เซมพิเทอร์นัล

***เซมพิเทอร์นัล*** () เป็นสตูดิโออัลบั้มชุดที่ 4 โดยวงดนตรีเมทัลคอร์ชาวอังกฤษ บริงมีเดอะฮอไรซัน ออกจำหน่ายทั่วโลกเมื่อวันที่ 1 เมษายน พ.ศ. 2556 ผ่านอาร์ซีเอเรเคิดส์ ค่ายเพลงในเครือโซนี่ มิวสิค เอ็นเตอร์เทนเมนท์ และออกจำหน่ายในสหรัฐอเมริกาและแคนาดาเมื่อวันที่ 2 เมษายน พ.ศ. 2556 ผ่านเอพิทาพเรเคิดส์ เป็นอัลบั้มแรกที่มีจอร์แดน ฟิช อดีตสมาชิกวงวอร์ชิป (Worship) ตำแหน่งคีย์บอร์ด และเชื่อว่าเป็นอัลบั้มสุดท้ายที่มีโจนา ไวน์โฮเฟน มือกีตาร์ของวง เป็นเพราะเขามีความขัดแย้งกับทางวงที่กำลังจะเปลี่ยนไปในอัลบั้มนี้

วงได้แต่งและบันทึกอัลบั้มตลอดปี พ.ศ. 2555 *เซมพิเทอร์นัล* แสดงให้เห็นว่าดนตรีของวงมีหลากหลายอิทธิพลด้วยกัน ได้แก่ ดนตรีอิเล็กทรอนิกส์ ดนตรีแอมเบียนต์ และป็อป คำว่า "เซมพิเทอร์นัล" เป็นคำภาษาอังกฤษเก่า แสดงถึงแนวคิดของ "เวลาชั่วนิรันดร์" มีรากศัพท์มาจากคำภาษาละติน คือ "" (มาจากการรวมคำว่า "" กับ "" เข้าด้วยกัน)

## รายชื่อเพลง

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## เชิงอรรถ
**อ้างอิง**

**บรรณานุกรม**

*
*
*
*

หมวดหมู่:อัลบั้มเพลงของบริงมีเดอะฮอไรซัน
หมวดหมู่:อัลบั้มเพลงในปี พ.ศ. 2556
บิร์ซาน ซากีปอฟ

**บิร์ซาน ซากีปอฟ** (Birzhan Zhakypov; Біржан Жақыпов) นักมวยสากลสมัครเล่นชาวคาซักสถาน เกิดเมื่อ 7 กรกฎาคม พ.ศ. 2527 ที่ Ongtustik คาซักสถาน เขาติดทีมชาติคาซักสถานเข้าแข่งขันมวยสากลสมัครเล่นชิงแชมป์โลก และกีฬาเอเชียนเกมส์ เขาได้เหรียญทองแดงในมวยสากลสมัครเล่นชิงแชมป์โลก พ.ศ. 2548 และได้เหรียญทองใน พ.ศ. 2556 ซากีปอฟได้เหรียญเงินกีฬาเอเชียนเกมส์ 2 ครั้ง ใน พ.ศ. 2553 และ 2557 ซากีปอฟเข้าแข่งขันกีฬาโอลิมปิกทั้ง พ.ศ. 2551 และ 2555 แต่แพ้โจว ซื่อหมิง ไม่ได้เหรียญรางวัล
## อ้างอิง
* Qualification
* sports-reference 
* Birzhan Zhakypov's boxing stats International Boxing Association
หมวดหมู่:นักมวยสากลสมัครเล่นชาวคาซัคสถาน
หมวดหมู่:นักกีฬาเหรียญเงินเอเชียนเกมส์
หมวดหมู่:บุคคลจากเชิมเกนต์
แคนนิเบิลคอปส์

**แคนนิเบิลคอปส์** () เป็นวงเดทเมทัลสัญชาติอเมริกันจากบัฟฟาโล, นิวยอร์ก ก่อตั้งในปี 1988 สมาชิกวงประกอบด้วย ร็อบ แบเรตต์ (Rob Barrett ) มือริทึมกีตาร์, อเล็ก เวปสเตอร์ (Alex Webster) มือเบส, พอล มาซูร์ไกวิชซ์ (Paul Mazurkiewicz) มือกลอง, จอร์จ ฟิชเชอร์ (George Fisher) ร้องนำและ แพทริค โอ' ไบรอัน (Patrick O'Brien) มือกีตาร์หลัก

แนวเพลงและแรงบันดาลใจส่วนใหญ่ของสมาชิกในวงมาจากแนวเพลงแทรชเมทัล มีวงตัวอย่างอาทิ สเลเยอร์และ คลีเอเตอร์ รวมถึงวงเดทเมทัลเหมือนกันเช่น มอร์บิด เอนเจิล, ออทอพซี และเดท เนื้อหาเพลงส่วนใหญ่กล่าวถึงเนื้อหาแนวสยองขวัญ เช่นเลือด การฆาตรกรรม รวมถึงการทำภาพหน้าปกที่ปรากฏให้เห็นเป็นมนุษย์กับเลือด มีซิงเกิลที่โดดเด่นเช่น Hammer Smashed Face จากชื่ออีพีเดียวกัน ซึ่งได้รับความนิยมมากที่สุดเพลงหนึ่งของวง และเช่นเดียวกับ Make Them Suffer, I Cum Blood เป็นต้น

วงมีความโดดเด่นในเรื่องของการแสดงสดทั้งเสียงร้องอันดุดันและแข็งกร้าวของฟิชเชอร์ หรือที่เรียกว่า "Death growl" การใช้จังหวะกีตาร์ กลองและเบสที่รวดเร็วและหนัก โดยเวปสเตอร์ใช้เทคนิคการดีดเบส 5 สายด้วย 3 นิ้ว และการโขกศีรษะ (Headbanging) ของสมาชิกวงอย่างรุนแรงรวดเร็วเหมือนใบพัดลมที่กำลังหมุน

แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้ 

## อัลบั้ม
250px|thumb|แคนนิเบิลคอปส์ ในคอนเสิร์ตที่ Innsbruck วันที่ 9 กุมภาพันธ์ 2009
**Eaten Back to Life* (1990)
**Butchered at Birth* (1991)
**Tomb of the Mutilated* (1992)
**The Bleeding* (1994)
**Vile* (1996)
**Gallery of Suicide* (1998)
**Bloodthirst* (1999)
**Gore Obsessed* (2002)
**The Wretched Spawn* (2004)
**Kill* (2006)
**Evisceration Plague* (2009)
**Torture* (2012)
**A Skeletal Domain* (2014)
**Red Before Black* (2017)
**Violence Unimagined* (2021)

## สมาชิก
;สมาชิกปัจจุบัน
* อเล็ก เวปสเตอร์ – เบสกีตาร์ (1988–ปัจจุบัน)
* พอล มาซูร์ไกวิชซ์ – กลองชุด (1988–ปัจจุบัน)
* ร็อบ แบเรตต์ – กีตาร์ริทึม (1993–1997, 2005–ปัจจุบัน)
* จอร์จ ฟิชเชอร์ – เสียงร้อง (1995–ปัจจุบัน)
* แพท โอ' ไบรอัน – กีตาร์หลัก (1997–ปัจจุบัน)

;อดีตสมาชิก
* แจ๊ค โอเวน – กีตาร์ (1988–2004)
* คริส บาร์นส์ – เสียงร้อง (1988–1995)
* บ๊อบ รูเซ – กีตาร์ (1988–1993)

## ไทม์ไลน์

## อ้างอิง
 

หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2531
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีเดทเมทัล
ดัชชีวอร์ซอ

**ดัชชีวอร์ซอ** (; ; ) เป็นรัฐโปแลนด์ที่สถานปนาโดยนโปเลียน โบนาปาร์ตเมื่อ ค.ศ. 1807 ได้ยกดินแดนดัชชีให้ราชอาณาจักรปรัสเซียภายใต้สนธิสัญญาทิลซิต ดยุกแห่งดัชชีในฐานะพันธมิตรของนโปเลียนภายใต้ราชอาณาจักรร่วมประมุขคือ เจ้าชายเฟดเดอริก ออกุสตุสที่ 1แห่งแซกโซนี ภายหลังความพ่ายแพ้จากการการรุกรานรัสเซีย ต่อมากองทัพรัสเซียและปรัสเซียได้ผนวกดินแดนดัชชีจนถึง ค.ศ. 1815 ภายหลังการประชุมใหญ่แห่งเวียนนา ดัชชีมีสถานะรัฐกันชนระหว่างยุโรปกลางและยุโรปตะวันออกรวมถึงมีดินแดนบางส่วนในปัจจุบันได้แก่ลิทัวเนียและเบลารุส

## ประวัติศาสตร์

## การเมืองการปกครอง
### รัฐธรรมนูญ

### การแบ่งเขตการปกครอง

### กองทัพ

[thumb|200px|เจ้าชาย[ยูแซฟ ปอญาตอฟสกี ผู้บัญชาการกองทัพดยุกแห่งวอร์ซอ วาดโดยJuliusz Kossak]]
[thumb|200px|ทหารม้าอูลานของกองทัพดยุคแห่งวอร์ซอ ค.ศ. 1807–1815 วาดโดย [January Suchodolski]]

## เศรษฐกิจ

## ภูมิประชากรศาสตร์

## ดูเพิ่ม
*ประวัติศาสตร์โปแลนด์ (ค.ศ. 1795–1918)
*กองทหารต่างด้าวโปแลนด์ (นโปเลียน)
*มหากบฏโปแลนด์ (ค.ศ. 1806)
*คองเกรสโปแลนด์
*List of French possessions and colonies

## อ้างอิง

## หนังสืออ่านเพิ่ม
* Martyna Deszczyńska. "'As Poor as Church Mice': Bishops, Finances, Posts, and Civil Duties in the Duchy of Warsaw, 1807-13," *Central Europe* (2011) 9#1 pp 18–31. 
* E. Fedosova (December 1998), *[http://www.napoleon-series.org/ins/scholarship98/c_polish.html Polish Projects of Napoleon Bonaparte]*, *Journal of the International Napoleonic Society* **1**(2)
* Alexander Grab, *Napoleon and the Transformation of Europe* (2003) pp 176–87
* 

## แหล่งข้อมูลอื่น
* Constitution of the Duchy of Warsaw
** Text in Polish
** Text in German 
* Polish Army of the Napoleonic Wars 
* Napoleon and the Duchy of Warsaw 
* Information about events marking 200th anniversary of establishing Duch of Warsaw, in Polish, also included photo gallery 


หมวดหมู่:States and territories established in 1807
หมวดหมู่:อดีตกลุ่มประเทศสลาฟ
หมวดหมู่:ดัชชีในอดีต
หมวดหมู่:Lesser Poland
หมวดหมู่:รัฐและดินแดนที่ก่อตั้งในปี พ.ศ. 2350
หมวดหมู่:สิ้นสุดในปี พ.ศ. 2316
ราชอาณาจักรโปแลนด์ (ค.ศ. 1917–1918)

**ราชอาณาจักรโปแลนด์** (; ) เป็นที่รู้จักกันอย่างไม่เป็นทางการว่า **ราชอาณาจักรผู้สำเร็จราชการแผ่นดินแห่งโปแลนด์** () เป็นหน่วยการเมืองที่มีอายุสั้นและเป็นรัฐบริวารของจักรวรรดิเยอรมัน ในสงครามโลกครั้งที่ 1 ตั้งอยู่ในรัฐบาลสามัญวอร์ซอ

รัฐบาลเยอรมันได้ใช้นโยบายทางชนชาติที่เข้มงวด เช่น การขับไล่ชาวโปแลนด์ย้ายไปอาศัยในดินแดนบอลติกที่เยอรมันยึดครอง และ การขายทรัพย์สินของชาวโปลให้ชาวเยอรมันเพื่อแลกกับการย้ายไปตั้งถิ่นฐานโปแลนด์ ให้เหมือนกรณีของนโปเลียน โบนาปาร์ตเมื่อ ค.ศ. 1807 ได้ยกดินแดนดยุคแห่งวอร์ซอว์ให้ราชอาณาจักรปรัสเซียภายใต้สนธิสัญญาทิลซิต  

ภายหลังการสงบศึก 11 พฤศจิกายน ค.ศ. 1918 ซึ่งถูกลงนามโดยฝ่ายสัมพันธมิตรกับจักรวรรดิเยอรมนี ซึ่งได้ยุติสงครามโลกครั้งที่ 1 พื้นที่ดังกล่าวก็ได้กลายเป็นส่วนหนึ่งของสาธารณรัฐโปแลนด์ที่ 2 ที่ถูกสร้างขึ้นใหม่

## แผนการผนวกดินแดน
### จักรวรรดิเยอรมัน

### ออสเตรีย-ฮังการี

## ประวัติศาสตร์
### สถาปนา

### สภาแห่งรัฐ

### รัฐธรรมนูญ "ผู้สำเร็จราชการแผ่นดิน"

### สิ้นสุดการผนวกดินแดน

## ผู้ปกครองสูงสุด
### ผู้ว่าราชการ
ผู้ว่าราชการเยอรมันในวอร์ซอ, ผู้บัญชาการทหาร ปอลสกา ซีวา ซบรายนา — ฮันส์ ฮาร์ท ฟอน เบเซเลอร์ (1 ตุลาคม 1915 – 11 พฤศจิกายน 1918)

ผู้ว่าราชการโปแลนด์ของออสเตรีย-ฮังการี ที่เมืองลูบิน:
* พลตรี อีริช ไฟรแฮร์ ฟอน ดีลเลอร์ (1 ตุลาคม 1915 – 20 เมษายน 1916)
* Feldzeugmeister คาร์ล คูค (21 เมษายน 1916 – เมษายน 1917)
* พลตรี สตานีสลูส กราฟ แชปตือตซกี (เมษายน 1917 – 28 กุมภาพันธ์ 1918)
* พลเอกเหล่าทหารราบ อันตอน ลีปอสชัก (1 มีนาคม – 11 พฤศจิกายน 1918)

### นิติบัญญัติ
[right|thumb|คณะผู้สำเร็จราชการแผ่นดิน. จากซ้ายไปขวา: ยูแซฟ ออสตรอฟสกี, [อาแลกซันแดร์ กากอสกี, เจ้าชาย ซจีสวัฟ ลูบอมีร์สกี.]]
* สภาเฉพาะกาลแห่งรัฐ (14 มกราคม – 15 สิงหาคม 1917) — วาตสลาฟ นีมอยอฟสกี, Crown Marshall (14 มกราคม – 6 สิงหาคม 1917), ยูแซฟ มีกูวอฟสกี-ปอมอสกี, รักษาการณ์จอมพล
* สภาผู้สำเร็จราชการแผ่นดิน (15 ตุลาคม 1917 – 14 พฤศจิกายน 1918) — อัครมุขนายก อาแลกซันแดร์ กากอสกี, เจ้าชาย ซจีสวัฟ ลูบอมีร์สกี, ยูแซฟ ออสตรอฟสกี

## เขตแดน
### ตะวันตก

### ตะวันออก

## ดูเพิ่ม
* ประวัติศาสตร์โปแลนด์ (ค.ศ. 1795–1918)

## เชิงอรรถ

## อ้างอิง
* Immanuel Geiss, Tzw., *Polski Pas Graniczny 1914-1918*, Warszawa, 1964.
* Janusz Pajewski, *Pierwsza Wojna Światowa 1914-1918*, Wydawnictwa PWN, 2005.
* Piotr Eberhardt, "Projekty aneksyjne Cesarstwa Niemieckiego wobec ziem polskich podczas I wojny swiatowej in Problematyka geopolityczna ziem polskich", Warszawa: PAN IGiPZ, 2008.
* Hajo Holborn, *A History of Modern Germany: 1840-1945*, Princeton University Press, 1982.
* Hein Eirch Goemans, *War and punishment: the causes of war termination and the First World War*, Princeton University Press, 2000.
* Pro memoria. Prusak w Polsce, by Józef Rapacki, Wydawnictwo Tygodnika Ilustrowanego, Warszawa.

## แหล่งข้อมูลอื่น


*
หมวดหมู่:โปแลนด์ในสงครามโลกครั้งที่หนึ่ง
หมวดหมู่:ความสัมพันธ์เยอรมนี–โปแลนด์
หมวดหมู่:ประเทศโปแลนด์ในปี พ.ศ. 2459
หมวดหมู่:ประเทศโปแลนด์ในปี พ.ศ. 2460
หมวดหมู่:ประเทศโปแลนด์ในปี พ.ศ. 2461
โปแลนด์, ราชอาณาจักร (1916-1918)
โปแลนด์, ราชอาณาจักร (1916-1918)
หมวดหมู่:อดีตรัฐบริวาร
ธงชาติคองเกรสโปแลนด์

**คองเกรสโปแลนด์** มิได้มีธงชาติของตนใช้อย่างเป็นทางการ แต่มีธงที่เกี่ยวข้องในวาระสำคัญคือ ราชธวัชแห่งคองเกรสโปแลนด์ – ใช้เป็นธงพระอิสริยยศมหาราช"ซาร์แห่งรัสเซีย" ในฐานะ "ซาร์แห่งโปแลนด์" มีลักษณะเป็นธงพื้นสีขาว กลางธงมีตราแผ่นดิน ส่วนธงพระอิสริยยศมหาราชสำหรับเรือพระที่นั่ง มีลักษณะเดียวกับที่ได้กล่าวมาแต่เป็นธงพื้นสีเหลือง 
ธงชาติโปแลนด์ ถูกใช้เป็นธงประจำทัพในระหว่างการกบฏพฤศจิกายน ถึง 7 กุมภาพันธ์ ค.ศ. 1831

ธงเรือของราชอาณาจักรคองเกรส ได้รับอิทธิพลมาจากธงนาวีรัสเซีย เรียกว่า ธงเซนต์แอนดรูว์ ตามลักษณะการใช้งานกล่าวคือ
ธงนาวีสำหรับเรือพระที่นั่ง มีลักษณะเป็นธงกากบาทแนวทแยงมุมสีน้ำเงินบนพื้นขาว มีรูปตราแผ่นดินของคองเกรสโปแลนด์ในช่องสามเหลี่ยมที่ด้านต้นธง 
ธงนาวี มีลักษณะเดียวกับที่ได้กล่าวมาข้างต้น กลางธงมีนกอินทรีในกรอบสี่เหลี่ยมข้าวหลามตัดสีเแดง 

ธงค้าขาย และ เรือของราชอาณาจักรโปแลนด์ (ยุคคองเกรส) ในช่วงครึ่งแรกของคริสต์ศตวรรษที่ 19 โดยอยู่ภายใต้ความอารักขาของจักรวรรดิรัสเซีย มีลักษณะที่แตกต่างกันไปดังนี้ 
ธงเรือสินค้าของบริษัทเชอร์สันเทรดคอมเพนี (Cherson Trade Company) ที่ขึ้นล่องตามแม่น้ำวิสวา มีลักษณะเป็นธงกากบาทแนวทแยงมุมสีน้ำเงินบนพื้นขาว มุมบนธงมีนกอินทรีในกรอบสี่เหลี่ยมสีเแดง ธงค้าขายของบริษัทแบล็กซีเทรดคอมเพนี (Black Sea Trade Company) ที่ขึ้นล่องตามทะเลดำ มีลักษณะเดียวกันกับธงที่ได้กล่าวมาข้างต้น แต่เป็นธงกากบาทแนวทแยงมุมสีแดง 
ธงเรือยนต์"โปโลเนีย" มีลักษณะเป็นธงกากบาทแนวทแยงมุมสีแดงบนพื้นขาว กลางธงมีนกอินทรีในกรอบวงกลมสีเแดง

## ระเบียงภาพ

ไฟล์:Royal Standard of the Tsar of Poland (1815–1830).svg|ธงพระอิสริยยศมหาราช
ไฟล์:Military ensign of Vistula Flotilla of Congress Poland.svg|ธงค้าขายของบริษัทเชอร์สันเทรดคอมเพนี
ไฟล์:Flag of Poland (November Uprising).svg|ธงชาติโปแลนด์ (กบฏพฤศจิกายน)
ไฟล์:Powstanie Styczniowe flag.svg|ธงชาติโปแลนด์ (กบฏมกราคม)


## ดูเพิ่ม
* ธงในประเทศโปแลนด์
* รายชื่อธงเรือในประเทศโปแลนด์
* โบเช โคสโปลสกี
* มาซูแร็กดอมบรอฟสกีแยกอ

## อ้างอิง

## แหล่งข้อมูลอื่น

* ธงชาติโปแลนด์สมัยราชอาณาจักรคองเกรส (เว็บเก่า) 
* ธงชาติโปแลนด์สมัยราชอาณาจักรคองเกรส (เว็บใหม่) 

หมวดหมู่:คองเกรสโปแลนด์
โปแลนด์, คองเกรส
ตราแผ่นดินของคองเกรสโปแลนด์

**[[ตราแผ่นดิน]]ของ[[คองเกรสโปแลนด์]]** เป็นตราแผ่นดินของโปแลนด์ในสมัยภายใต้ราชอาณาจักรร่วมประมุขของจักรวรรดิรัสเซีย โดยมีลักษณะผสมของดินแดนทั้งสองผูกเข้าด้วยกันภายใต้มงกุฎแห่งโปแลนด์. 

ตราแผ่นดินของราชอาณาจักรคองเกรส บังคับใช้อย่างเป็นทางการ ค.ศ. 1815 ในระยะหลังได้มีการดัดแปลงแก้ไขแบบตราเพิ่มเติมในปีค.ศ. 1832, 1842 และ 1858 ตามลำดับ ในเดือนกุมภาพันธ์ ค.ศ. 1869, ได้ยกเลิกการใช้ตราแผ่นดิน ภายหลังจากการลดสถานะจากราชอาณาจักรเป็นเขตการปกครองระดับจังหวัดที่ได้ปลี่ยนชื่อเป็นดินแดนวิสวา.

## พัฒนาการ

ไฟล์:Герб Польский. 1832.gif|ตราแผ่นดินของโปแลนด์ (สมัยเครือจักรภพ)
ไฟล์:Coat of arms of the Russian Empire (Central Lob).svg|ตราแผ่นดินของจักรวรรดิรัสเซีย (นกอินทรีสองหัว)
ไฟล์:Coat of arms of Congress Poland 1853.png|จุลลัญจกรของคองเกรสโปแลนด์ (1822–1832)
ไฟล์:Herb Królestwa Polskiego, wzór z 1842.jpg|ภาพวาดจากปี 1842
ไฟล์:COA Królestwo Polskie.png|ภาพวาดจากปี 1907 


## ดูเพิ่ม
* ธงชาติคองเกรสโปแลนด์
* โบเช โคสโปลสกี

## อ้างอิง

## แหล่งข้อมูลอื่น

หมวดหมู่:จักรวรรดิรัสเซีย
หมวดหมู่:คองเกรสโปแลนด์
คองเกรส
โปแลนด์, คองเกรส
เอเชียนเกมส์เยาวชน 2017

**เอเชียนยูธเกมส์ 2017** () หรือ เอเชียนยูธเกมส์ครั้งที่ 3 ซึ่งได้มีการคัดเลือกเจ้าภาพแล้วนั้นก็คือเมืองแฮมบันโตต้า ประเทศศรีลังกา แต่สภาโอลิมปิกแห่งเอเชีย (OCA) ได้ลงมติถอนศรีลังกาออกจากการเป็นเจ้าภาพ

## การเสนอตัว
ในวันที่ 15 มิถุนายน พ.ศ. 2555 ประธานสภาโอลิมปิกแห่งเอเชีย ชีก อาหมัด อัล ฟาฮัด อัล ซาบาห์ ได้ประกาศให้เมืองแฮมแบนโททาเป็นเจ้าภาพในครั้งนี้

## การถอนเจ้าภาพ
คณะกรรมการบริหารของสภาโอลิมปิกแห่งเอเชีย (OCA) ประชุมครั้งที่ 66 ที่กรุงเตหะราน อิหร่าน เมื่อวันที่ 21 พฤษภาคม 2558  แถลงข่าวเป็นทางการว่า โอซีเอ ลงมติถอด ศรีลังกา ออกจากการเป็นเจ้าภาพกีฬาเอเชี่ยน ยูธ เกม ครั้งที่ 3 ที่กำหนดไว้ที่เมืองฮัมบันโตต้า ศรีลังกาในค.ศ.2017 ด้วยเหตุผลว่า รัฐบาลศรีลังกามีการแทรกแซงวงการกีฬา และกิจกรรมของคณะกรรมการโอลิมปิกแห่งศรีลังกา จนทำให้การเตรียมเป็นเจ้าภาพไม่เป็นไปตามแผนงานที่กำหนดไว้ 
## การเลือกเจ้าภาพใหม่
สภาโอลิมปิกแห่งเอเชียได้ติดต่อกับอินโดนีเซียให้เป็นเจ้าภาพ เพื่อให้กีฬาเอเชี่ยนยูธเกมส์ ครั้งที่ 3 เป็นการทดสอบความพร้อมของอินโดนีเซีย ที่จะเป็นเจ้าภาพกีฬาเอเชี่ยนเกมส์ ครั้งที่ 18 ในปีถัดไป คือ ค.ศ.2018 แต่อินโดนีเซียยังไม่มีคำตอบ ซึ่งสภาโอลิมปิกแห่งเอเชียจะเลือกเจ้าภาพใหม่ในเดือนกันยายน 2558 
## อ้างอิง

## แหล่งข้อมูลอื่น

2017
พีดาเนียส ไดออสคอริดีส

[right|thumb|upright|ภาพประกอบ[แบล็กเบอร์รีในต้นฉบับ *Vienna Dioscurides* สมัยศตวรรษที่ 6]]

**พีดาเนียส ไดออสคอริดีส** (; ; ประมาณ ค.ศ. 40 – ค.ศ. 90) เป็นแพทย์ นักเภสัชวิทยาและนักพฤกษศาสตร์ เกิดที่เมืองอนาซาร์บัสในอานาโตเลีย (ตุรกีในปัจจุบัน) ไดออสคอริดีสศึกษาวิชาแพทย์ที่กรุงโรมในรัชสมัยจักรพรรดินีโรและภายหลังทำงานเป็นศัลยแพทย์ในกองทัพ ทำให้เขาได้มีโอกาสเดินทางไปศึกษาสมุนไพรต่าง ๆ ทั่วทั้งจักรวรรดิ ประมาณปี ค.ศ. 50-70 ไดออสคอริดีสได้แต่งตำรา *De Materia Medica* ("ว่าด้วยเภสัชวัตถุ") ขึ้นมา 5 เล่ม กล่าวถึงสมุนไพรประมาณ 600 ชนิด ตำราชุดนี้ใช้เป็นแหล่งอ้างอิงอย่างกว้างขวางในการแพทย์ยุคโบราณและเป็นต้นแบบของเภสัชตำรับในปัจจุบัน

## สิ่งสืบเนื่อง
คาโรลัส ลินเนียสได้นำชื่อของไดออสคอริดีสไปตั้งเป็นชื่อของสกุลกลอย (*Dioscorea*)

## อ้างอิง

## แหล่งข้อมูลอื่น
* 

หมวดหมู่:แพทย์
หมวดหมู่:นักพฤกษศาสตร์
หมวดหมู่:นักเขียน
อี้ฉง

**ตุนชินหวัง** ซึ่งมีพระนามเดิมว่า**อี้ฉง** (23 กรกฎาคม ค.ศ.1831 - 18 กุมภาพันธ์ ค.ศ.1889) เป็นเจ้าชายในราชวงศ์ชิง

## ประวัติ
อี้ฉงเกิดในราชสกุลอ้ายซินเจว๋หลัว เป็นพระราชโอรสพระองค์ที่ห้าในจักรพรรดิเต้ากวง พระมารดาคือเสียงเฟย์ สกุลหนิ่วฮู่ลู่ พระองค์ถูกยกให้เป็นพระโอรสบุญธรรมของเจ้าชายเหมียนข่ายและได้สืบทอดตำแหน่งตุนชินหวังต่อจากพระบิดาบุญธรรม

ในปี ค.ศ. 1850 จักรพรรดิเต้ากวงสวรรคต เจ้าชายสี่อี้จู่ขึ้นครองราชย์เป็นจักรพรรดิเสียนเฟิง พระองค์มีบทบาทช่วยราชการพระเชษฐาเพียงเล็กน้อย จนในปี ค.ศ. 1861 จักรพรรดิเสียนเฟิงเสด็จสวรรคต พระองค์มีบทบาทในการช่วยกงชินหวังและซูสีไทเฮาในรัฐประหารซินโหย่ว สมัยถงจื้อปีที่สาม อี้ฉงได้เป็นเจ้ากองธงแมนจูขลิบเหลืองและรับราชการมาจนถึงสมัยจักรพรรดิกวงสู อี้ฉงสิ้นพระชนม์ในปี ค.ศ. 1889

## พระบรมวงศานุวงศ์
* พระราชบิดา : จักรพรรดิเต้ากวง
* พระราชมารดา : เสียงเฟย์ สกุลหนิ่วฮู่ลู่
* พระโอรส
** เจ้าชายไจ้เหลียน (載濂, ค.ศ. 1854 - 1917) ตัวหลัวเป้ยเล่อ (多罗贝勒, 1889–1900)
** เจ้าชายไจ้อี (載漪, ค.ศ. 1856 – 1922) ตุนจวิ้นหวัง (端郡王, 1861-1900)
** เจ้าชายไจ้หลาน (載瀾, ค.ศ. 1856 - 1916) ปู้หยู่ปาเฟินฟู่กั๋วกง (不入八分輔國公, 1889-1990)
** เจ้าชายไจ้อิ๋ง (載瀛, ค.ศ. 1859 - 1930) เป้ยเล่อ (貝勒, 1900-1930)
** เจ้าชายไจ้จิน (載津, ค.ศ. 1859 - 1896) ปู้หยู่ปาเฟินฟู่กั๋วกง (不入八分輔國公,1889-1896)
** เจ้าชายไจ้เซิง (載泩)
** เจ้าชายไจ้ถง (載浵)
** เจ้าชายไจ้ฮ่าว (載灝)

หมวดหมู่:เจ้าชายราชวงศ์ชิง
ว่านเพชรกลับ

**ว่านเพชรกลับ**  อยู่ในวงศ์ Zingiberaceae มีเหง้าใต้ดิน รูปกลม ใบเดี่ยว แผ่นใบด้านล่างสีเขียวแต้มน้ำตาลแดงจางๆ ไม่มีก้านใบ กาบใบมีขน ดอกสีชมพูอมขาว ใช้เป็นไม้ประดับ ในทางไสยศาสตร์ เชื่อว่าทำให้คงกระพันชาตรีและป้องกันคุณไสย 

## อ้างอิง
* เศรษฐมนตร์ กาญจนกุล. ว่าน. กทม. เศรษฐศิลป์. 2553. หน้า 54

หมวดหมู่:สกุลกระชาย
หมวดหมู่:ไม้ประดับ
ธรณีสาร

**ธรณีสาร**  อยู่ในวงศ์ Phyllanthaceae เป็นไม้ยืนต้นขนาดเล็ก ลำต้นตรง ใบกลมคล้ายใบมะยม ดอกเดี่ยว แยกเพศ ดอกตัวผู้สีแดงขนาดเล็ก ดอกตัวเมียสีขาวหรือสีน้ำตาล  ดอกห้อยใต้ใบ ใช้เป็นไม้ประดับ ใช้ต้นต้มน้ำดื่มเป็นยาแก้ปวดท้อง ในทางไสยศาสตร์ใช้ปลูกไว้กันภูตผี หรือประพรมน้ำมนต์

## อ้างอิง
* เศรษฐมนตร์ กาญจนกุล. ว่าน. กทม. เศรษฐศิลป์. 2553. หน้า 42

หมวดหมู่:สกุลมะขามป้อม
หมวดหมู่:สมุนไพร
หมวดหมู่:ไม้ประดับ
ว่านเทพประชุมพร

**ว่านเทพประชุมพร**  อยู่ในวงศ์ Zingiberaceae มีเหง้าใต้ดิน ทรงสูง มีรากสะสมอาหาร ใบเดี่ยว เส้นกลางใบนูนอย่างชัดเจน ดอกช่อออกตามซอกใบ ก้านดอกเป็นกาบ สีเหลือง ทรงคล้ายดอกกระเจียว ใช้เป็นไม้ประดับ นิยมปลูกตามร้านค้า เชื่อว่าให้โชคลาภ 

ไฟล์:Curcuma cordata tag.jpg|ป้ายในสวนพฤกษศาสตร์สิงคโปร์
ไฟล์:Curcuma cordata roots.jpg|รากในสวนพฤกษศาสตร์สิงคโปร์
ไฟล์:Curcuma cordata leaves.jpg|ใบในสวนพฤกษศาสตร์สิงคโปร์

## อ้างอิง

* เศรษฐมนตร์ กาญจนกุล. ว่าน. กทม. เศรษฐศิลป์. 2553. หน้า 40

หมวดหมู่:ไม้ประดับ

หมวดหมู่:สกุลขมิ้น
มายเฮริทิจ

thumb|right|450px|สำนักงาน MyHeritage ในอิสราเอล
**มายเฮริทิจ** () เป็นเว็บไซต์สำหรับค้นหา แบ่งปันและรักษาประวัติครอบครัว ซึ่งให้แพลตฟอร์มออนไลน์ โมบายล์และซอฟต์แวร์แก่ผู้ใช้ทั่โลก ผู้ใช้สามารถสร้างผังตระกูลออนไลน์ของตนได้ ค้นหาบรรพบุรุษในบันทึกประวัติศาสตร์หลายพันล้านชิ้น แบ่งปันและรักษารูปถ่ายและวิดีทัศน์ขณะค้นหาและเชื่อมต่อญาติใหม่

## แหล่งข้อมูลอื่น
 
*  MyHeritage  (ไทย)
* Blog
* Facebook
* Twitter

หมวดหมู่:พงศาวลีวิทยา
หมวดหมู่:เว็บไซต์
เอเชียนเกมส์เยาวชน 2021

**เอเชียนยูธเกมส์ 2021** () เป็นการแข่งขัน เอเชียนยูธเกมส์ ครั้งที่ 3 กำหนดจัดขึ้นที่เมืองซัวเถา มณฑลกวางตุ้ง สาธารณรัฐประชาชนจีน ระหว่างวันที่ 20-28 พฤศจิกายน พ.ศ. 2564

เดิมประเทศศรีลังเป็นเจ้าภาพเอเชียนเกมส์เยาวชนครั้งที่ 3 ในปี ค.ศ. 2017 แต่สภาโอลิมปิกได้ยกเลิก และคัดเลือกเจ้าภาพใหม่คือจากาตาร์ ประเทศอินโดนีเซีย แต่ได้ยกเลิกอีกครั้ง และย้ายมาจัดในปี ค.ศ. 2021 ได้เจ้าภาพคือเมืองซัวเถา ประเทศจีน และนับครั้งนี้เป็นการแข่งขันครั้งที่ 3 เนื่องจากการระบาดทั่วของโควิด-19 ในเดือนกันยายน พ.ศ. 2021 เกมจึงถูกเลื่อนออกไปจนถึงเดือนธันวาคม ค.ศ. 2022 เช่นเดียวกับซีเกมส์ 2021 

การแข่งขันถูกยกเลิกอย่างเป็นทางการเมื่อวันที่ 6 พฤษภาคม ค.ศ. 2022 เนื่องจากการระบาดทั่วของโควิด-19

## การเสนอตัวเป็นเจ้าภาพ
เมื่อวันที่ 8 พฤศจิกายน พ.ศ. 2555 สภาโอลิมปิกแห่งเอเชียได้ประกาศให้เมืองซูราบายา, ประเทศอินโดนีเซียเป็นเจ้าภาพในครั้งนี้

## อ้างอิง

2021
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
พรรคแรงงานสิงคโปร์

**พรรคแรงงานสิงคโปร์** (The Workers' Party of Singapore; อักษรจีนตัวย่อ: 新加坡工人党; อักษรจีนตัวเต็ม: 新加坡工人黨; ; ) เป็นพรรคฝ่ายค้านนิยมซ้ายในสิงคโปร์ ในปัจจุบันพรรคนี้มี 6 ที่นั่งในสภาผู้แทนราษฎร พรรคนี้ก่อตั้งโดยอดีตนายกรัฐมนตรีของสิงคโปร์ เดวิด มาร์แชล ใน พ.ศ. 2500 ต่อมา ใน พ.ศ. 2524 ผู้นำพรรคคือโจชัว เบนยามิน เยยารัตนัม ได้เป็นผู้นำฝ่ายค้านคนแรกในสภาผู้แทนหลังจากที่สิงคโปร์ได้รับเอกราชใน พ.ศ. 2508
## การก่อตั้ง
ใน พ.ศ. 2499 นายกรัฐมนตรีคนแรกของสิงคโปร์ เดวิด มาร์แชล ลาออกหลังการปราศรัยที่ล้มเหลวเกี่ยวกับการจัดตั้งรัฐบาลปกครองตนเองของสิงคโปร์ ต่อมา เขาได้ลาออกจากแนวร่วมแรงงานซึ่งเป็นพรรคการเมืองใหญ่ในขณะนั้น และก่อตั้งพรรคแรงงานสิงคโปร์ มาร์แชลและพรรคของเขาไม่ได้รับเลือกในการเลือกตั้ง พ.ศ. 2502 แต่มาร์แชลได้รับเลือกในการเลือกตั้งซ่อม พ.ศ. 2504 มาร์แชลได้ออกจากพรรคไปใน พ.ศ. 2506 ทำให้พรรคแรงงานสิงคโปร์ซบเซาลงไป
## พ.ศ. 2508 – 2529
สิงคโปร์ได้รับเอกราชใน พ.ศ. 2508 การเลือกตั้งครั้งแรกเกิดขึ้นใน พ.ศ. 2511 ซึ่งพรรคกิจประชาชนชนะการเลือกตั้งทั้งหมด 51 ที่นั่ง หลังจากที่พรรคฝ่ายค้านในขณะนั้นคือแนวร่วมสังคมนิยมคว่ำบาตรการเลือกตั้ง พรรคกิจประชาชนยังคงชนะการเลือกตั้งทั้งหมดใน พ.ศ. 2515 2519 และ 2523 รวมทั้งการเลือกตั้งซ่อมทั้งหมดจนถึงพ.ศ. 2524 พรรคแรงงานสิงคโปร์กลายเป็นพรรคขนาดเล็กและไม่มีความสำคัญ จนกระทั่งกลุ่มทนายความนำโดย โจชัว เบนยามิน เยยารัตนัมเข้ามาฟื้นฟูพรรคใน พ.ศ. 2514 จนกระทั่งพ.ศ. 2524 พรรคแรงงานสิงคโปร์กลายเป็นพรรคฝ่ายค้านพรรคแรกที่ได้รับเลือกตั้งเข้ามาในสภาของสิงคโปร์หลังได้รับเอกราช เมื่อเขาเป็นฝ่ายชนะในการเลือกตั้งซ่อมในปีนั้น เขาได้รับเลือกตั้งอีกในพ.ศ. 2527

อย่างไรก็ตาม หลังการเลือกตั้งเพียง 2 เดือน เยยารัตนัมถูกฟ้องร้องในข้อหาทำบัญชีการเงินของพรรคผิดพลาด ในที่สุดใน พ.ศ. 2529 เขาถูกตัดสินจำคุก 3 เดือนและปรับ 5,000 เหรียญสิงคโปร์ และถูกตัดสิทธิ์การลงสมัครรับเลือกตั้ง 5 ปี แต่เขายังเป็นเลขาธิการทั่วไปของพรรคแรงงานสิงคโปร์อยู่ เขาถูกเพิกถอนสิทธิในการเป็นทนายความด้วย แต่เขาอุทธรณ์จนการเพิกถอนถูกยกเลิก
## พ.ศ. 2530 – 2533
ใน พ.ศ. 2530 สมาชิกพรรคแรงงานบางคนถูกจับกุมในกลุ่มประชาชน 22 คนที่กรมความมั่นคงภายในของสิงคโปร์จับกุมเพราะแสดงความนิยมต่อลัทธิมาร์กก่อนจะถูกปล่อยตัวออกมา ก่อนการเลือกตั้ง พ.ศ. 2531 แนวร่วมสังคมนิยมและแนวร่วมสหสิงคโปร์ได้สลายตัว และรวมเข้ากับพรรคแรงงานสิงคโปร์ ซึ่งพรรคได้คะแนน 49.1% สมาชิกพรรคฝ่ายค้านที่ได้รับเลือกมีคนเดียวคือเชียม ซีตงจากพรรคประชาธิปไตยสิงคโปร์
## พ.ศ. 2534 – 2539
ในการเลือกตั้ง พ.ศ. 2534 โล เทียเคียวเป็นเลขาธิการทั่วไปของพรรคแรงงานสิงคโปร์และได้รับเลือกตั้ง เยยารัตนัมที่พ้นโทษเพิกถอนสิทธิเลือกตั้งใน พ.ศ.2535 พยายามจะลงเลือกตั้งซ่อมในปีนั้นแต่ตัดสินใจถอนตัว ต่อมาใน พ.ศ. 2539 เขาถูกฟ้องร้องในข้อหาล้อเลียนผู้นำเชื้อสายอินเดียของพรรคกิจประชาชน ทำให้ถูกสั่งปรับ
## พ.ศ.2540 – ปัจจุบัน
โลได้รับเลือกตั้งอีกครั้งใน พ.ศ. 2540 2544 และ 2549 ต่อมา เยยารัตนัมได้ออกจากพรรคและไปตั้งพรรคการเมืองใหม่ ในการเลือกตั้งพ.ศ. 2554 พรรคประสบความสำเร็จมาก ได้รับเลือกถึง 6 ที่นั่ง
## อ้างอิง

## แหล่งข้อมูลอื่น
*Official Website of The Workers' Party
*Official Website of The Workers' Party Youth Wing 
หมวดหมู่:ขบวนการทางการเมืองในประเทศสิงคโปร์
หมวดหมู่:พรรคการเมืองสิงคโปร์
หมวดหมู่:พรรคประชาธิปไตยสังคมนิยมในทวีปเอเชีย
พรรคปฏิรูป (สิงคโปร์)

thumb|200px
**พรรคปฏิรูป** (Reform Party; ภาษาจีน: 革新党) เป็นพรรคการเมืองในสิงคโปร์ ก่อตั้งเมื่อ พ.ศ. 2551 โดย โจชัว เบนยามิน เยยาเรตนัม ปัจจุบันผู้นำพรรคคือเกนเนท เยยารัตนัม บุตรชายของผู้ก่อตั้งที่ดำรงตำแหน่งเลขาธิการทั่วไปของพรรคหลังจากบิดาถึงแก่กรรมใน พ.ศ. 2551 พรรคนี้เข้าร่วมการเลือกตั้งครั้งแรกใน พ.ศ. 2554 แต่ไม่ได้รับเลือก

## ประวัติ
พรรคนี้ก่อตั้งโดยทนายความและนักการเมือง โจชัว เบนยามินเยยาเรตนัมที่เคยเป็นสมาชิกพรรคแรงงานสิงคโปร์มาก่อน และเคยได้รับเลือกเป็นสมาชิกสภาของสิงคโปร์ด้วย เขาได้ลาออกจากพรรคแรงงานสิงคโปร์และมาตั้งพรรคปฏิรูปขึ้นในเดือนกรกฎาคม พ.ศ. 2551 และเป็นเลขาธิการคนแรกของพรรค ก่อนจะถึงแก่กรรมเมื่อ 30 กันยายน พ.ศ. 2551 ด้วยโรคหัวใจ 

เกนเนท เยยารัตนัมบุตรชายขึ้นมาเป็นเลขาธิการพรรคแทน ในระหว่างเตรียมการลงสมัครรับเลือกตั้งใน พ.ศ.2553 พรรคปฏิรูปแสดงความสนใจที่จะเข้าร่วมในพันธมิตรประชาธิปไตยสิงคโปร์ แต่มาชิกพันธมิตรไม่เห็นด้วย ในที่สด พรรคประชาชนสิงคโปร์ที่สนับสนุนพรรคปฏิรูปได้ลาออกจากพันธมิตร ต้น ปี พ.ศ. 2554 มีสมาชิกพรรคบางส่วนแยกตัวออกไปและพรรคไม่ได้รับเลือกตั้ง
## อ้างอิง

## แหล่งข้อมูลอื่น
*The Reform Party  – Official website
หมวดหมู่:ขบวนการทางการเมืองในประเทศสิงคโปร์
หมวดหมู่:พรรคการเมืองสิงคโปร์
น้ำปลามอญ

**น้ำปลามอญ** เป็นอาหารมอญประเภทเครื่องจิ้มชนิดหนึ่ง ทำจากน้ำปลา ปรุงรสเพิ่มด้วยเครื่องปรุงต่างๆ นิยมรับประทานกับปลาทูปิ้ง ในภาษามอญเรียกอาหารประเภทนี้ว่า*อะวอจก์อะจอม* หมายถึงน้ำปลายำ ส่วนน้ำปลามอญเป็นชื่อที่ชาวไทยเรียก ความแตกต่างของแต่ละท้องถิ่นมีดังต่อไปนี้
* สมุทรสงคราม ใส่น้ำปลา น้ำตาลปี๊บ น้ำมะขามเปียก น้ำมะนาวหรือน้ำมะกรูด หอมแดง กระเทียม กระชาย ใบมะกรูด พริกขี้หนู
* ราชบุรี ใส่น้ำปลา น้ำตาลปี๊บ น้ำมะขามเปียก น้ำมะนาวหรือน้ำมะกรูด กระชาย ตะไคร้ ใบมะกรูด กระเทียม หอมแดง พริกขี้หนู พริกแห้ง มะเขือขื่น
* ปากเกร็ด ใส่น้ำปลา น้ำตาลปี๊บ น้ำมะขามเปียก หอม กระเทียม พริกสด ผักชีฝรั่ง 
## อ้างอิง
* องค์ บรรจุน. ข้างสำรับมอญ. กรุงเทพฯ: มติชน. 2557.หน้า 33 – 38
หมวดหมู่:อาหารมอญ
หมวดหมู่:อาหารประเภทน้ำพริก
ชมพูพันธุ์ทิพย์

**ชมพูพันธุ์ทิพย์** () เป็นพืชในวงศ์แคหางค่าง (Bignoniaceae) มีถิ่นกำเนิดในทวีปอเมริกากลางและอเมริกาใต้ ตั้งแต่ประเทศเม็กซิโก ไปจนถึงประเทศเวเนซุเอลา และประเทศเอกวาดอร์ เป็นต้นไม้ประจำชาติประเทศเอลซัลวาดอร์ หม่อมราชวงศ์พันธุ์ทิพย์ บริพัตรเป็นผู้นำเข้ามาปลูกในประเทศไทย เมื่อ ค.ศ. 1957 (พ.ศ. 2500)

## ลักษณะทางพฤกษศาสตร์
ชมพูพันธุ์ทิพย์เป็นไม้ยืนต้นผลัดใบ ขนาดกลางถึงใหญ่ เรือนยอดรูปไข่หรือทรงกลม แผ่กว้างเป็นชั้น ๆ เปลือกต้นเรียบสีเทาหรือสีน้ำตาล เมื่ออายุมากเปลือกแตกเป็นร่อง กิ่งเปราะหักง่าย ใบเป็นใบประกอบรูปนิ้วมือ ใบย่อย 5 ใบ ก้านใบรวมยาว 5-30 เซนติเมตร ก้านใบย่อยยาว 0.5-2.5 เซนติเมตร ใบรูปขอบขนานหรือรูปไข่แกมรูปรี กว้าง 3-7 เซนติเมตร ยาว 7.5-16 เซนติเมตร ปลายใบแหลมหรือเรียวแหลม โคนใบมนหรือสอบ ขอบใบเรียบ แผ่นใบหนาสีเขียวเข้ม ดอกมีสีชมพูอ่อน ชมพูสดถึงสีขาว กลางดอกสีเหลือง ออกเป็นช่อแบบช่อกระจุกที่ปลายกิ่ง มีดอกย่อยจำนวนมาก โคนกลีบดอกเชื่อมติดกันเป็นหลอดปลายแยกเป็น 5 แฉก คล้ายรูปแตร ยาว 5-7 เซนติเมตร ดอกบานเต็มที่กว้าง 5-8 เซนติเมตร มักบานพร้อมกัน ร่วงง่าย ผลเป็นผลแห้ง แตกเป็นฝักกลม ยาว 15-30 เซนติเมตร เมื่อแก่แตกเป็น 2 ซีก เมล็ดแบนสีน้ำตาล มีปีก ขยายพันธุ์ด้วยการเพาะเมล็ดหรือตอนกิ่ง

## ประโยชน์
thumb|ชมพูพันธ์ทิพย์ ที่ถนนในมหาวิทยาลัยเกษตรศาสตร์ วิทยาเขตกำแพงแสน
[thumb|ชมพูพันธุ์ทิพย์ ริม[ถนนพหลโยธิน หน้าสวนจตุจักร ในปี พ.ศ.2558]]
ชมพูพันธุ์ทิพย์นิยมปลูกเป็นไม้ประดับเนื่องจากมีสีดอกที่สวยงาม ใบต้มแก้เจ็บท้องหรือท้องเสีย หรือตำให้ละเอียดพอกใส่แผล ลำต้นใช้ทำฟืนและเยื่อใช้ทำกระดาษได้

ที่มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ในช่วงต้นปีตั้งแต่เดือนมกราคมถึงมีนาคม ชมพูพันธุ์ทิพย์ที่ปลูกที่นั่นประมาณ 600 ต้นจะบานสะพรั่งเป็นสีชมพูงดงาม และได้มีการจัดเป็นงานเทศกาลท่องเที่ยวประจำทุกปี

## อ้างอิง

## แหล่งข้อมูลอื่น
* 
* 
* ''Tabebuia rosea'' Bignoniaceae -- World Agroforestry Centre
* ''Tabebuia rosea'' (Bertol.) DC.

หมวดหมู่:วงศ์แคหางค่าง
หมวดหมู่:ไม้ยืนต้น
หมวดหมู่:ไม้ประดับ
UTC+04:30

**UTC+04:30** เป็นตัวบ่งบอกความเฉของเวลาเพิ่มจากเวลาสากลเชิงพิกัด +04:30 เขตเวลานี้ใช้แค่ในประเทศอัฟกานิสถาน เลยมักถูกเรียกว่าเวลามาตรฐานอัฟกานิสถาน

ประเทศอิหร่านได้ยกเลิกการใช้เขตเวลานี้แล้ว เนื่องจากได้ยกเลิกการใช้เวลาออมแสงในปี 2022

## เป็นเวลามาตรฐาน (ตลอดทั้งปี)
### เอเชียกลาง
* ประเทศอัฟกานิสถาน – เวลาอัฟกานิสถาน (AFT)

## อ้างอิง

UTC+04:30
แจ็ก หม่า

**แจ็ก หม่า** () หรือชื่อจริงว่า **หม่า หยุน** (; เกิด 10 กันยายน ค.ศ. 1964) เป็นเจ้าสัวธุรกิจและผู้ใจบุญชาวจีน เขาเป็นผู้ก่อตั้งและประธานบริหารของกลุ่มอาลีบาบาซึ่งประสบความสำเร็จในธุรกิจอินเทอร์เน็ต เขาเป็นผู้ประกอบการจีนคนแรกที่ปรากฏบนหน้าปกของนิตยสารฟอร์บ ในเดือนมิถุนายน 2018 เขาเป็นบุคคลที่รวยที่สุดในประเทศจีน และเป็นบุคคลรวยที่สุดอันดับที่ 11 ของโลก โดยมีมูลค่าทรัพย์สินสุทธิประมาณ 50.3 พันล้านดอลลาร์ตาม Bloomberg Billionaires Index (ดัชนีมหาเศรษฐีบลูมเบิร์ก)

## ชีวิตในวัยเยาว์
หม่าเกิดที่เมืองหางโจว ในมณฑลเจ้อเจียง เป็นหลานชายของนักธุรกิจเจ้าของที่ดินรายใหญ่ในหางโจว และเป็นลูกชายของศิลปินที่ทำการแสดงท้องถิ่นโบราณ หลังการถึงแก่อสัญกรรมของเหมา เจ๋อตุง ประเทศจีนได้เปิดประเทศ มีนักท่องเที่ยวโดยเฉพาะชาวตะวันตกหลั่งไหลมามากขึ้น โดยเฉพาะที่หางโจว ซึ่งเป็นเมืองที่สวยงาม มีทะเลสาบซีหูที่ขึ้นชื่ออยู่ ณ ที่นี่เองที่หม่าได้ฝึกฝนทักษะภาษาอังกฤษจนเชี่ยวชาญกว่าเพื่อนร่วมรุ่น เขาขี่จักรยานเป็นเวลา 45 นาทีทุกเช้าเพื่อไปยังโรงแรมที่อยู่ใกล้เคียงและพูดคุยกับชาวต่างชาติ โดยจะทำหน้าที่เป็นไกด์พาพวกเขาไปรอบเมืองให้ฟรีเพื่อที่จะฝึกฝนและพัฒนาทักษะภาษาอังกฤษของเขา ต่อมาในวัยหนุ่ม แม้ว่าเขาจะประสบความล้มเหลวในการสอบเข้าถึงสองครั้ง แต่แล้วเขาก็ได้เข้าศึกษาต่อที่สถาบันครูหางโจว และสำเร็จการศึกษาในปี ค.ศ. 1988 ด้วยวุฒิปริญญาตรีสาขาวิชาภาษาอังกฤษ หลังจากนั้น เขาก็กลายเป็นอาจารย์ผู้สอนในวิชาภาษาอังกฤษและการค้าระหว่างประเทศที่มหาวิทยาลัยหางโจวเตี้ยนจื่อ ในการเป็นอาจารย์นั้น หม่าได้ชื่อว่าเป็นอาจารย์ที่ไม่สอนตามตำราหรือระเบียบวิธีการสอนทั่วไป ไม่เคยแม้แต่จะเตรียมตัวการสอนด้วยซ้ำ เขามักใช้วิธีด้นสด แต่นั่นก็ทำให้เขากลายเป็นขวัญใจของเหล่านักศึกษาอย่างยิ่ง  หม่าเป็นอาจารย์อยู่ 5 ปี จึงลาออก เนื่องจากเขาเห็นว่าสมควรได้เวลาที่ตนเองจะทำธุรกิจ

## อ้างอิง

## แหล่งข้อมูลอื่น
*
*
*

หมวดหมู่:มหาเศรษฐีชาวจีน
หมวดหมู่:นักธุรกิจเทคโนโลยีสารสนเทศ
หมวดหมู่:บุคคลจากหางโจว